**Špecifikácia podmienok účasti**

1. **Osobné postavenie záujemcu**
2. Záujemca **musí spĺňať podmienky účasti uvedené v ustanovení § 32 ods. 1 písm. e) a f) ZVO.**
3. Záujemca preukazuje splnenie podmienok účasti podľa predchádzajúceho bodu **predložením dokladov** podľa ustanovenia § 32 ods. 2 a ods. 4 a 5 ZVO, konkrétne:
   * 1. § 32 ods. 1 písm. e) ZVO - **doklady o oprávnení dodávať tovar**, ktorý zodpovedá predmetu zákazky:
        1. živnostenské oprávnenie alebo výpis zo živnostenského registra (predkladá záujemca – fyzická osoba podnikateľ),
        2. výpis z obchodného registra (predkladá záujemca – právnická osoba podnikateľ, záujemca – fyzická osoba podnikateľ zapísaný v obchodnom registri),
        3. iné než živnostenské oprávnenie, vydané podľa osobitných predpisov.
     2. § 32 ods. 1 písm. f) ZVO - **čestné vyhlásenie, že záujemca nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
4. Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v ustanovení § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
5. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte jeho sídla, miesta podnikania alebo obvyklého pobytu záujemcu.
6. **Skupina dodávateľov** preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne.
7. **Technická spôsobilosť alebo odborná spôsobilosť záujemcu**
   1. Na preukázanie technickej spôsobilosti alebo odbornej spôsobilosti záujemca **predloží doklady preukazujúce splnenie podmienok podľa § 34 ods. 1 písm. a) a m) ZVO**, a to:
      1. V zmysle § 34 ods. 1 písm. a) ZVO **zoznam dodávok tovarov alebo poskytnutých služieb za predchádzajúce 3 (tri) roky od vyhlásenia verejného obstarávania s uvedením cien, lehôt dodania a odberateľov**; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna požadovaná úroveň štandardov:

1. Záujemca musí dokladmi podľa bodu 2.1.1 vyššie preukázať, že za predchádzajúce 3 (tri) roky od vyhlásenia verejného obstarávania dodával/poskytoval plnenie špecifikované v bode 2.2.1.2**, pričom nie je rozhodné, či sa dodávka uskutočňovala pre jedného alebo viacerých odberateľov alebo na základe jedného alebo viacerých právnych úkonov (zmlúv).**
2. Špecifikácia plnenia:

* dodanie minimálne 50 ks telemetrických zariadení (RTU).

1. Predkladané doklady podľa bodu 2.1.1 vyššie musia obsahovať:
2. obchodné meno a sídlo (resp. názov a  miesto podnikania) odberateľa,
3. obchodné meno a sídlo (resp. názov a  miesto podnikania) dodávateľa,
4. predmet zmluvy, vrátane opisu dodávaného plnenia,
5. doba platnosti a účinnosti príslušnej zmluvy (od - do, mesiac, rok),
6. celkové počty (kusov) dodaného plnenia,
7. celková cena v EUR bez DPH za dodané plnenia,
8. meno a priezvisko, e-mail a telefonický kontakt kontaktnej osoby odberateľa, ktorá poskytne v prípade otázok obstarávateľa vysvetľujúce informácie.
   1. V zmysle § 34 ods. 1 písm. m) ZVO **vzorka alebo vzorky** (ďalej len *„Vzorka“* alebo *„Vzorky“*), a to v zmysle nasledovných požiadaviek.

Minimálna požadovaná úroveň štandardov:

* + 1. Predložená Vzorka telemetrického zariadenia (RTU) musí byť v súlade s požiadavkami uvedenými v prílohe č. 7, a to v závislosti od toho, pre ktorú časť zákazky sa Vzorka predkladá, t.j. príloha č. 7a pre 1. časť zákazky, resp. príloha č. 7b pre 2. časť zákazky (ďalej aj len ako „*Požiadavky technickej špecifikácie*“), pričom je možné predložiť aj len jednu totožnú Vzorku pre obe časti zákazky, pokiaľ bude predmetom ponuky totožné telemetrické zariadenie (RTU), pričom v rámci Vzorky nie je požadované predloženie rozvádzača v zmysle požiadaviek prílohy č. 7b pre 2. časť zákazky.
    2. Záujemca predloží Vzorku v **adekvátnom a riadne uzavretom obale**, **zabezpečenom** najmä proti nežiaducemu otvoreniu, na ktorom budú uvedené minimálne nasledovné údaje:
       1. identifikácia obstarávateľa: SPP – distribúcia, a.s., Plátennícka 2, 821 09 Bratislava,
       2. identifikácia záujemcu v rozsahu: obchodné meno/názov a sídlo/miesto podnikania záujemcu alebo obchodné mená/názvy a sídla/miesta podnikania všetkých členov skupiny dodávateľov, príp. vedúceho člena skupiny dodávateľov,
       3. označenie: „VO – NEOTVÁRAŤ – RTU“.

Záujemca Vzorku predloží (doručí) obstarávateľovi poštou, kuriérom alebo osobne do podateľne na adresu:

*SPP – distribúcia, a.s.*

*JUDr. Jana Kumančíková*

*Plátennícka 2*

*821 09 Bratislava.*

V prípade osobného doručenia (osobne, kuriérom) bude Vzorka prevzatá v podateľni na vyššie uvedenej adrese v úradnom čase.

**Riziko z oneskorenia doručenia Vzorky v plnej miere znáša záujemca**.

* + 1. Testovanie a predvedenie Vzorky:

Za účelom predchádzajúceho odskúšania a akceptácie technológie ponúkanej v rámci verejného obstarávania je požadované vykonať testovanie, ktoré v reálnej prevádzke predvedie a potvrdí fungovanie ponúkaného telemetrického zariadenia (RTU) ako aj všetkých jeho požadovaných hardvérových a softvérových komponentov a ich súlad s požadovanými technickými parametrami, pričom obstarávateľ bude postupovať v súlade s ustanoveniami ZVO. Ak nedôjde k vyhodnoteniu splnenia podmienok účasti a k otestovaniu všetkých predložených Vzoriek skôr, obstarávateľ až po vyhodnotení ponúk vyhodnotí splnenie podmienok účasti a otestuje Vzorku uchádzača, ktorý sa umiestni na prvom mieste v poradí (pričom bude mať právo splnenie podmienok účasti a otestovať Vzorky aj u ďalších uchádzačov v poradí).

Záujemca sa zaväzuje obstarávateľovi poskytnúť plnú súčinnosť potrebnú pre vykonanie riadneho testovania Vzorky.

**Vlastnosti Vzorky**

Vzorka musí spĺňať všetky Požiadavky technickej špecifikácie a rovnako musí:

* + - 1. byť schopná obojsmernej komunikácie (vyčítanie údajov zo zariadenia a spätne zmena vybraných parametrov konfigurácie pripojeného zariadenia) minimálne s dvoma voľne programovateľnými prípojnými zariadeniami (meracie, alebo iné elektronické zariadenia) a zároveň musí komunikovať a prenášať údaje z resp. do nadradeného systému komunikačným protokolom IEC 60870-5-104, pričom záujemca predvedie komunikáciu na vlastných zariadeniach;
      2. mať možnosť nezávislého pripojenia servisným počítačom bez obmedzenia ostatných funkčností zariadenia,
      3. plniť požiadavky, kladené na komunikáciu s externými zariadeniami a s nadradeným systémom, vrátane nezávislého pripojenia servisným počítačom.

Testovanie a predvedenie Vzorky bude **úspešné a Vzorka bude považovaná za vyhovujúcu**, ak Vzorka bude po testovaní a predvedení vyhodnotená tak, že jej parametre sú v súlade Požiadavkami technickej špecifikácie.

**Realizácia testovania vzorky**

Pri testovaní Vzorky bude zabezpečený rovnaký a nediskriminačný prístup za rovnakých podmienok pre každého záujemcu. Záujemca je na základe predchádzajúcej výzvy obstarávateľa povinný pre účely testovania Vzorky zabezpečiť v prípade potreby prítomnosť dostatočne odborne kvalifikovanej osoby záujemci, ako aj osoby oprávnenej konať za záujemcu.

O výsledku testovania Vzorky bude vypracovaný protokol o testovaní Vzorky, ktorý bude súčasťou dokumentácie obstarávateľa.

Vzorka bude po ukončení testovania vrátená záujemcovi.

* 1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné **kapacity inej osoby**, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa predchádzajúcej vety preukazuje záujemca alebo uchádzač **písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu**. **Osoba, ktorej kapacity majú byť použité** na preukázanie technickej spôsobilosti alebo odbornej spôsobilosti, **musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO**; **oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté**. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g), uchádzač alebo **záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú**. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 ZVO.

V prípade, ak záujemca na preukázanie technickej spôsobilosti alebo odbornej spôsobilosti **využije technické a odborné kapacity inej osoby** (ďalej aj *„Iná osoba“*) okrem dokladov uvedených v bode 2.2 **predloží aj:**

* + 1. **Písomnú zmluvu** uzatvorenú medzi záujemcom a Inou osobou z ktorej bude vyplývať záväzok Inej osoby, že poskytne svoje kapacity počas celého trvania zmluvného vzťahu (zmluvy uzatvorenej ako výsledok tohto verejného obstarávania),
    2. **Doklady preukazujúce** **splnenie podmienok účasti Inou osobou týkajúce sa osobného postavenia tak, ako sú špecifikované v bode 1.2**, pričom oprávnenie dodávať tovar alebo poskytovať službu preukazuje Iná osoba len vo vzťahu k tej časti predmetu zákazky, na ktorú táto poskytuje kapacity záujemcovi.
  1. **Skupina dodávateľov** preukazuje splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.